Den Vest-Sjællandske Avis, 1841-08-16
Frankrig. Moniteuren melder, at Afvæbningen af Nationalgarden i Toulonse udføres uden ringeste Møie og i den største Orden. Endeel af Nationalgardisterne aflevere selv deres Geværer. Pa Regjeringens Befaling er Udgivelsen af Bladet l'Utilitaire de Toulouse foreløbig standset, og Geranten for Bladet l'Aspie arresteret. Emancipation de Toulouse beretter, at den 3die Aug, indfandt en Politiecommissair sig i dette Blads Trykkerie og arresterede sammes Gerant Hr. Barlet. - Den 7de Aug. have flere Chefer for de første Banquierhuse i Parts holdt en Sammenkomst angaaende nye gunstigere Betingelser til Laanets Realisering, som skulle forelægges Finantsministeren. - Udførelsen af de fiskale Forholdsregler finde Modstand i hele Frankrig; saaledes har Arrondissementsconseilet i Marseille fattet den Beslutning at ansøge Overbestyrelsen om ikke at sætte disse Forholdsregler igjennem; ogsaa i Dion, Seurre og paa forskjellige andre Steder har Municipalraadet indgivet Protest imod Udførelsen. Saaledes tiltager Modstand overalt. Jmedens Ministeriet ikke vover at sætte sine Forholdsregler igjennem i Paris og andre store Stæder, synes det derimod med Magt at ville opretholde sin Anseelse i Libourne. Præfecten og Generalprocuratoren fra Bordeaux ere i Spidsen for 500 Mand ilede derhen, og Skattebetjentene ere der under Bajonetternes Beskyttelse. Men Ministeriet kan umulig gaae frem overalt paa denne Maade. Til Protestationen fra Municipaliteterne i Paris, Lille, Toulouse, Strasburg og Grenoble slutte sig endnu Municipaliteterne i Orleans og Seurre og Arrondissementsraadet i Marseille. – Man troer, at Finantsministeren ifølge denne almindelige Modstand, vil see sig tvungen til at lade sin Finantsplan fare og oppebie Kamrenes Forsamling, for at faae Bemyndigelse til at sætte Planen igjennem. - Bladet Observer melder, at Forhandlingerne om en Formæling imellem Prindsen af Jonville og Sophie Wilhelmine, Kongen af Hollands eneste Datter, ere afbrudte, formedelst hendes Onkels, Keiseren af Ruslands politiske Grunde. - Paa Børsen i Paris gik den 8de August det Rygte, at Sultanen var død. – De nyeste Efterretninger fra Algier lyde ikke meget gunstigt med Hensyn til de sidste Operationer i Provindsen Oran. Det Expeditionscorps, som under General Lamoricieres Commando drog til Maskara for at afmeie Sæden i Nærheden af denne Stad, fandt Araberne færdige til Angreb. Under en utaalelig Hede blev Corpset paa sin Tilbagemarsch uophørligt angrebet af en fire Gange stærkere Fjende, og naaede derfor kun med Møie Mostaganem, hvor det indtraf den 19de Juli med betydeligt Tab af Døde, Saarede og 300 Syge. Man taler og en blodig Træfning, som er leveret i Nærheden af Mostaganem, og hvorved de Franske Tropper bleve angrebne af 20000 Arabere, og Hestene bleve skudte under Generalerne Lamoriciere, Levesque og Garraube. Det lykkedes vel at drive Araberne paa Flugt; men flere Privatbreve, melde, at Mostaganem formelig er indesluttet, og at de Franske Tropper, ifølge de uendelige Besværligheder ved en Hede af 40 Grader, finde det meget vanskeligt at bane sig en Vei til Oran. Cavalleriet befinder sig i en jammerlig Tilstand; thi de fleste Eskadroner have kun 25 brugbare Heste, og Muuldyrene og de andre Heste, som førte Provianten og Bagagen, ere næsten alle faldne. Abdel Kader staaer med hele sin Magt i Nærheden af Mostaganem.